cyanic-selkie/wikianc huggingface dataset:
பண்டைய சயாம்
சமீபத்திய நிகழ்வுகள்
செப்டம்பர் 29, 2009 அன்று, பண்டைய சயாமில் உள்ள பிரியா விகார் கோயிலின் (Preah Vihear Temple) முன்பகுதியில் மக்கள் ஜனநாயகத்திற்கான மக்கள் கூட்டணியின் (People's Alliance for Democracy) 500 ஆர்வலர்கள் எதிர்ப்பு தெரிவித்தனர்.
1962-ஆம் ஆண்டில் ஹேக்கில் உள்ள சர்வதேச நீதிமன்றம் (International Court of Justice) கோயில் கம்போடியாவைச் சேர்ந்தது என்று தீர்ப்பளித்த போதிலும் அந்தக் கோயில் தாய்லாந்தைச் சேர்ந்தது என்று அவர்கள் கூறினர்.
காலவரிசைப்படி கட்டிடக்கலை
இந்தப் பண்டைய சயாம் வெவ்வேறு காலங்களில் இருந்து பல்வேறு குறிப்பிடத்தக்க கட்டடக்கலை சாதனைகளைக் காட்டுகிறது. .
வெளி இணைப்புகள்
பகுப்பு:தாய்லாந்து பகுப்பு:கம்போடியா
பன்னீர் மரம்
பன்னீர் மரம் (Guettarda speciosa) என்பது ஒருவகை மரம். இது அகன்ற கொத்தான இலைகளையும், வெண்ணிற நீண்ட மணமுள்ள பூக்களையும் உடைய படர்ந்து வளரும் மரம். இவை பூக்களுக்காகத் தோட்டங்களில் வளர்க்கப்படுகின்றன.
குறிப்பு
பகுப்பு:பூக்கும் தாவரங்கள் பகுப்பு:மரங்கள்
இந்தியாவில் பாலின ஊதிய இடைவெளி
இந்தியாவில் பாலின ஊதிய இடைவெளி (Gender pay gap in India) என்பது வருமானம் ஈட்டும், வேலைவாய்ப்பு மற்றும் தொழிலாளர் சந்தையில் பெண்கள் மற்றும் ஆண்களுக்கு இடையேயான வருமானத்தில் உள்ள வேறுபாட்டைக் குறிக்கிறது. 2013 ஆம் ஆண்டில், இந்தியாவில் பாலின ஊதிய இடைவெளி வீதம் 24.81% என மதிப்பிடப்பட்டுள்ளது. மேலும், பொருளாதாரத்தில் பெண்களின் பங்களிப்பின் அளவை பகுப்பாய்வு செய்யும் போது, இந்த அறிக்கையில் இந்தியா அதன் பட்டியலில் கீழ் உள்ள 10 நாடுகளில் உள்ளது. இதில், சமமற்ற ஊதியத்துடன், சமமற்ற பிரதிநிதித்துவமும் உள்ளது, ஏனென்றால் பெண்கள் இந்திய மக்கட் தொகையில் கிட்டத்தட்ட பகுதி அளவு உள்ளனர். மக்கட் தொகையின் மொத்தத்தில் சுமார் 48% என்றாலும், தொழிலாளர் குழுவில் அவர்களின் பிரதிநிதித்துவம் மொத்தத்தில் நான்கில் ஒரு பங்கு மட்டுமே உள்ளது.
வரலாறு மற்றும் பங்களிப்பு காரணிகள்
1901 முதல் 1951 வரை இந்தியாவில் பெண் தொழிலாளர் பங்கேற்பு விகிதம் 28 முதல் 34 சதவிகிதம் வரை இருந்தது, இது 1990 இல் காணப்பட்ட பங்கேற்பை விட அதிகமாகும். இந்த விகிதம் மாநிலத்துக்கு மாநிலம் மாறுபடும். தென்னிந்தியாவில் உள்ள மாநிலங்களை விட வட இந்தியாவில் உள்ள பிராந்தியங்களில் (அதிக ஆணாதிக்க ரீதியாகக் காணப்படுகின்றன) பெண்களின் பங்கேற்பு விகிதங்கள் குறைவாக உள்ளன, அங்கு பெண்களுக்கு முறையான பொருளாதாரத்தில் பங்கேற்க அதிக சுதந்திரம் உள்ளது. சுயதொழில் மகளிர் சங்கம் சமீபத்தில் பெண் தொழிலாளர்களின் சராசரி ஊதியம் ரூ. 1815 ஆண்களின் சராசரி ஊதியம் ரூ. 3842 என்று கண்டறிந்தது.
இந்தியாவில் இருக்கும் பாலின ஊதிய இடைவெளியில் பங்களிக்கும் சில முக்கிய காரணிகள் பின்வருமாறு:
தொழில் விருப்பத்தேர்வுகள்
ஊதிய தொழிலாளர் சந்தையில் பெண் பங்கேற்பு விகிதம் பொதுவாகவே குறைவாக உள்ளது. மேலும் பெண்களின் பங்களிப்பானது, குறிப்பாக கிராமப்புறங்களில் விவசாயத் துறையில் அதிகமாக உள்ளது. வட இந்தியாவின் கிராமப்புறங்களில், பாலின அடிப்படையில் தொழிலாளர் பணிகள் பிரிக்கப்படுகிறது. உழவு மற்றும் அறுவடை போன்ற பிற பணிகள் ஆண்களால் மட்டுமே செய்யப்படும்போது, தானியங்களை உலர்த்துவது மற்றும் சேமிப்பது போன்ற விவசாயத்தில் சில நடவடிக்கைகள் குறிப்பாக பெண்களுக்கு ஒதுக்கப்பட்டுள்ளன. இது விருப்பம் சார்பான நடவடிக்கைகள் மட்டுமே, இதில் ஆண் ஆதிக்கம் இருப்பது இல்லை. இந்தியாவில் பெண் தொழிலாளர் பங்கேற்பு தனிப்பட்ட சேவைகள் மற்றும் பராமரிப்புப் பணிகள் சம்பந்தப்பட்ட துறைகளில் அதிகமாக இருப்பதைக் காணலாம், மேலும் முறைசாரா துறைகளில், குறிப்பாக விவசாயத்தில் அதிகமாக உள்ளது.
பண்பாட்டு தடைகள்
இந்தியாவில் மாநிலத்திற்கு மாநிலம் சமூக மற்றும் பண்பாட்டு விதிமுறைகள் மாறுபடும் அதே வேளையில், ஊதியம் பெறும் தொழிலாளர் சந்தையில் இருந்து பெண்களை விலக்குவது மற்றும் பொருளாதார அடிப்படையில் தொழிலாளர்களை பிரிப்பது ஆகியவை பொதுவாகாவே நடைபெறும் செயல்களாகும். உயர் சாதியாகக் கருதப்படும் பெண்கள், அவர்கள் பிழைப்பு சார்ந்து இருந்தாலும், கூலி வேலை பெற முயன்றபோது அதிக சிரமத்தை எதிர்கொண்டனர். பெண்கள் குறிப்பிட்ட கால இடைவெளிக்குப் பிறகு பணிக்குத் திரும்பும்போது ​​அவர்களுடைய சக ஆண் ஊழியர்களைக் காட்டிலும் குறைவான ஊதியம் வழங்கப்படுகிறது. முழுநேர வேலை செய்யும் பெண்கள் பொதுவாக ஆண்களை விட 34% குறைவாக சம்பாதிக்கிறார்கள், ஆனால் பகுதி நேர வேலை செய்யும் பெண்களுடன் ஒப்பிடும்போது, ​​ஆண்களை விட சுமார் 42% குறைவாக சம்பாதித்ததால் ஊதிய இடைவெளி மேலும் அதிகரித்தது.
சான்றுகள்
பகுப்பு:இந்தியாவில் பாலினம்
எம். வெளாம்பட்டி
எம்.வெளாம்பட்டி, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் வெளாம்பட்டி ஊராட்சிக்கு உட்பட்ட ஒரு கிராமம் ஆகும்.
அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°09'16.6"N 78°26'18.6"E ஆகும். இங்கு 163 குடும்பங்களும் 608 மக்களும் வசிக்கின்றனர். இதில் 336 ஆண்களும் 272 பெண்களும் அடங்குவர்.
மேற்கோள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்‎ பகுப்பு:தர்மபுரி மாவட்டத்திலுள்ள கிராமங்கள்
துருக்கிய புலம்பெயர்வு
துருக்கிய புலம்பெயர்வு என்பது 6 மற்றும் 11ஆம் நூற்றாண்டுகளுக்கு இடையில் ஐரோவாசியா முழுவதும் துருக்கிய பழங்குடியினங்கள் மற்றும் துருக்கிய மொழிகள் பரவியதை குறிப்பதாகும். 6ஆம் நூற்றாண்டில் தற்போதைய மங்கோலியாவில் அக்காலத்தில் இருந்த உரூரன் ககானரசை கோக் துருக்கியர்கள் பதவியிலிருந்து தூக்கி எறிந்தனர். அனைத்து திசைகளிலும் விரிவடைந்தனர். ஐரோவாசிய புல்வெளிகள் முழுவதும் துருக்கிய கலாச்சாரத்தை பரப்பினர். 8ஆம் நூற்றாண்டில் கோக் துருக்கிய பேரரசானது முடிவுக்கு வந்த போதும், அவர்களுக்கு பின்னர் உய்குர் ககானரசு, காரா கானிடு கானரசு, கசர்கள் மற்றும் குமன்கள் போன்ற ஏராளமான துருக்கிய பேரரசுகள் ஆட்சிக்கு வந்தன. சில துருக்கியர்கள் இறுதியாக நிலையான வாழ்க்கை நடத்திய சமூகங்களான கோச்சோக்கள் மற்றும் கன்சோவு உய்குர்களுடன் இணைந்து குடியமர்ந்தனர். 11ஆம் நூற்றாண்டில் தொடங்கி அனத்தோலியாவில் செல்யூக் அரசமரபானது குடியமர்ந்தது. இதனால் அங்கு நிலையான துருக்கிய குடியிருப்புகளும், இருப்பும் ஏற்பட்டது. கிர்கிசுத்தான், துருக்மெனித்தான், துருக்கி, அசர்பைஜான், உசுப்பெக்கிசுத்தான், மற்றும் கசக்கஸ்தான் உள்ளிட்ட தற்கால நாடுகளில் பெரும் எண்ணிக்கையிலான துருக்கிய மக்கள் வாழ்கின்றனர். சுவாசியா, பஸ்கோர்தோஸ்த்தான், தத்தார்ஸ்தான், கிரிமிய தாதர்கள், மங்கோலியாவில் உள்ள கசக்குகள், சீனாவிலுள்ள உய்குர்கள், ஈரானில் உள்ள அசேரி, சைபீரியாவில் உள்ள சகா குடியரசு போன்ற இடங்களில் மற்ற நாட்டு மக்களுடன் துருக்கிய இனத்தவர் இணைந்து வாழ்கின்றனர்.
மேற்கோள்கள்
பகுப்பு:Webarchive template wayback links பகுப்பு:நடு ஆசியா
இந்திய அரசியலமைப்பிலுள்ள எட்டாவது பட்டியல்
இந்திய அரசியலமைப்பிலுள்ள எட்டாவது பட்டியலானது இந்தியாவின் அலுவல் மொழிகளாக இந்திய அரசியலமைப்பில் குறிப்பிடப்பட்டுள்ள மொழிகளின் பட்டியலாகும்.
இந்திய அரசியலமைப்பின் எட்டாவது பட்டியலில் உள்ள 344(1) மற்றும் 351 ஆவது கட்டுரைகள் கீழ்காணும் 22 இந்திய மொழிகளை உள்ளடக்கியுள்ளன:
மேற்கோள்கள்
பகுப்பு:இந்திய அரசியலமைப்புச் சட்டம் பகுப்பு:இந்திய மொழிகள்
யாழ்ப்பாண உயர் தொழில்நுட்ப நிறுவனம்
இலங்கை உயர் தொழில்நுட்ப கல்வி நிறுவனத்தின் 11 உயர் தொழில்நுட்ப நிறுவனங்களில் முக்கியமான ஒரு நிறுவனமாக  யாழ்ப்பாண உயர் தொழில்நுட்ப நிறுவனம்  (எ.ரி.ஐ) விளங்குகின்றது. 1996 ஆம் ஆண்டு வடமாகாண மக்களுக்கென யாழ்குடாநாட்டில் ஆரம்பிக்கப்பட்டது. இந்நிறுவனம் தற்போது 665/2, கடற்கரை வீதி, குருநகர், யாழ்ப்பாணம் என்ற முகவரியுள்ள இடத்தில் தொழிற்படுகின்றது. இந்த நிறுவனத்தில் 7 கற்கை நெறிகள் முழு நேர மற்றும் பகுதிநேர மாணவர்களுக்கு என்று இருக்கின்றது. அவை வருமாறு,
உசாத்துணைகள்
யாழ்ப்பாண உயர் தொழில்நுட்ப நிறுவனம்
பகுப்பு:யாழ்ப்பாணம் பகுப்பு:நிறுவனங்கள்
புள்ளி லிசாங் புனுகுப் பூனை
புள்ளி லிசாங் புனுகுப் பூனை என்பது ஒரு புனுகுப் பூனை ஆகும். இது தென்கிழக்கு ஆசியா முழுக்கக் காணப்படுகிறது.என்றாலும் இதன் எண்ணிக்கை குறைந்துவருகிறது. இதனால் பன்னாட்டு இயற்கைப் பாதுகாப்புச் சங்கம் இதை தீவாய்ப்பு கவலை குறைந்த இனம் என்று அறிவித்துள்ளது.
பண்புகள்
இவற்றிற்கு மங்கிய நிறமும், அதில் கரும்புள்ளிகளும் கொண்டு இருக்கும். இந்த புள்ளிகள் உடல் முழுவதும் நீளப்பாங்காக வரிசையாக அமைந்திருக்கும். மேலும் நீள்வடிவ, மெல்லிய உடலும் குறுகிய கால்களும், நீள் கழுத்து கூர்மையான தலை, நீண்ட வால் கொண்டிருக்கும். வாலில் எட்டு முதல் பத்துவரை கருவளையங்கள் கொண்டிருக்கும். இவை நன்கு மரமேறவும், திறமையாக வேட்டையாடவும் வல்லது. இவை 0.45 கிலோ எடைகொண்டவை. இவை 14–15 அங்குளம் (36–38 செமீ) நீளம் கொண்டவை வால் நீளம் 12–13 அங்குளம் (30–33 செமீ). உயரம் 5–5.5 அங்குளம் (13–14 செமீ) கொண்டது.
பரவல் மற்றும் வாழ்விடம்
இவை நேபாளம், சிக்கிம், அசாம், வங்காளம், பூட்டான், வடகிழக்கு மியான்மார் , வடக்கு தாய்லாந்து, லாவோஸ் , வடக்கு வியட்நாம், மேற்கு சிச்சுவான் , யுன்னான், தென்மேற்கு குவாங்ஸி, தெற்கு சீனா போன்ற இடங்களில் காணப்படுகிறது. இவை அரிதாக வடக்கு வங்காளத்தில் காணப்படுகின்றன.
உணவு
இது பூச்சிகள், சிறிய விலங்குகள், பல்லிகள், பறவைகள், சிறிய பாலூட்டிகள் ஆகியவற்றை உணவாக கொள்கிறது.
மேற்கோள்கள்
பகுப்பு:புனுகுப்பூனைகள்
குரு ஜம்பேசுவர் அறிவியல் மற்றும் தொழில்நுட்பப் பல்கலைக்கழகம்
குரு ஜம்பஷ்வர் அறிவியல் மற்றும் தொழில்நுட்பப் பல்கலைக்கழகம் (Guru Jambheshwar University of Science and Technology) 1995 ஆம் ஆண்டு அரியானா மாநிலத்தின், ஹிசார் மாவட்டத்தில் நிறுவப்பட்டது. அறிவியல், தொழில்நுட்பம், பொறியியல், மருத்துவம் மற்றும் மேலாண்மை போன்ற படிப்புகளை அளிக்கின்றது.
வரலாறு
இது அதிகாரப்பூர்வமாக நவம்பர் 1, 1995 ஆம் ஆண்டு ஆரம்பிக்கப்பட்டது. குரு ஜம்பஷ்வர் ஜி மஹராஜ் என்பவர் பெயரை இதற்கு சூட்டப்பட்டுள்ளது. இவர் 15 ஆம் நூற்றாண்டின் சுற்றுச்சூழலியலாளர் ஆவார். இது அரியானா மாநிலத்தின் முதன்மைப் பல்கலைக்கழகமாகத் திகழ்கிறது.
அமைவிடம்
ஏறத்தாழ 372 ஏக்கர் பரப்பளவில் அமைந்துள்ளது. சுமார் 200 ஏக்கர் பரப்பளவில் சாலை, பைப் லைன், மின் அளிப்பு மற்றும் வாகனம் நிறுத்துமிடம் போன்ற நவீன வசதிகளைக் கொண்டுள்ளது. ஊழியர்க்கான தங்கும் விடுதி கட்டுமான பணி நடைபெறுகிறது. இந்த வளாகத்தில் பஞ்சாப் நேஷனல் வங்கியின் தானியங்கி இயந்திரமும் தபால் அலுவலகமும் அமைந்துள்ளன.
நூலகம்
நூலகக் கட்டிடம் 55,833 சதுர அடியில் அமைந்துள்ளது. படிப்பதற்காக 250 அமர்வுகளைக் கொண்ட இரண்டு அறைகள் உள்ளன. தற்போது 70,860க்கு மேற்பட்ட புத்தகங்கள் உள்ளன.
பகுப்பு:அரியானாவில் உள்ள பல்கலைக்கழகங்கள் பகுப்பு:ஹிசார் மாவட்டம்
தொட்டியம் அனலாடீசுவரர் கோயில்
அனலாடீசுவரர் கோயில் என்பது திருச்சிராப்பள்ளி மாவட்டம் தொட்டியம் நகரில் அமைந்துள்ள சிவாலயமாகும். இச்சிவாலயத்தின் மூலவர் அனலாடீஸ்வரர் என்றும் அம்பாள் திரிபுர சுந்தரி என்றும் அழைக்கப்படுகிறார். பிரம்மபுரம், திரிபுரசம்ஹாரஷேத்திரம், மத்தியாசலஷேத்திரம், துவஷ்டபுரி போன்ற பெயர்களில் புராண காலங்களில் இத்தலம் அழைக்கப்பட்டுள்ளது.
தலபுராணம்
தாரகாசூரனுக்கு வித்யுன்மாலி, தாரகாட்சன், கமலாட்சன் என்ற மூன்று மகன்கள் இருந்தனர். அவர்கள் பிரம்மாவை நோக்கி தவமிருந்து பல்வேறு வரங்களைப் பெற்றனர். அதில் ஆகாயத்தில் பொன், வெள்ளி, இரும்பு ஆகிவைகளால் ஆன பறக்கும் கோட்டைகளையும், மூவரையும் ஒரே கனையால் மட்டுமே கொல்ல முடியும் என்ற வரத்தையும் பெற்றார்கள். அக்கோட்டைகளை திரிபுரங்கள் என்று அழைத்தனர். மூவரும் அந்தக் கோட்டையை பயன்படுத்தி பல்வேறு தேவர்களையும், உலகங்களையும் அடிமையாக்கினர். இந்திரன், பிரம்மா, திருமால் ஆகியோருடன் தேவர்களும் இணைந்து சிவபெருமானிடம் சென்று தங்களை காக்க வேண்டினர்.
அவ்வாறு முப்புறங்களை எரிக்கும் போது சிவபெருமானின் அம்பின் பொறி தொட்டு சென்ற இடம் துவஷ்டபுரியாகும். இவ்விடம் தற்போது தொட்டியம் என்று அழைக்கப்படுகிறது.
ஒரு முறை பிரம்மா இத்தலத்திற்கு வந்து யாகமொன்றை செய்தார். அவருடைய யாகத்தில் மகிழ்ந்த சிவபெருமான் அந்த அக்னி குண்டத்திலேயே நடனம் ஆடினார். அதனால் இத்தலத்தின் மூலவரை அக்னி நர்த்தீஸ்வரர் என்று அழைக்கப்படுகிறார்.
போர்லோப் தீவு
போர்லோப் தீவு (Porlob Island) அந்தமான் தீவுக்கூட்டத்திலுள்ள ஒரு தீவாகும். இந்திய ஒன்றியப் பிரதேசமான அந்தமான் மற்றும் நிக்கோபார் தீவுகளின் ஒரு பகுதியான வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்ததாகும். போர்ட் பிளேர் நகருக்கு வடக்கே 81 கிமீ (50 மைல்) தொலைவில் போர்லோப் தீவு அமைந்துள்ளது.
புவியியல்
கதம்தலா கடற்கரைக்கு மேற்கில் உள்ள இத்தீவு கிழக்கு பரட்டாங்கு தீவுக்குழுவுக்குச் சொந்தமானதாகும். .
தொட்டியம் அனலாடீசுவரர் கோயில்
ஆதாரங்கள்
பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள்
போர்லோப் தீவு
மக்கள் தொகை
தீவின் நடுவில் ஒரே ஒரு கிராமம் மட்டுமே அமைந்துள்ளது, ஆனால் இப்போது அங்கு மக்கள் எவரும் குடியேறவில்லை. இது போர்லோப் கிடங்கு என்று அழைக்கப்படும் விறகு வெட்டிகளின் முகாம் ஆகும், 2007 ஆம் ஆண்டு மூடப்படும் வரை ஒவ்வொரு கோடைகாலத்திலும் இங்கு மக்கள் வருகை தந்தனர். .
மேற்கோள்கள்
பகுப்பு:அந்தமான் நிக்கோபார் தீவுகளின் தீவுகள்
ஜீன்ஸ்
ஜீன்ஸ்
ஹைனா
இந்த வேட்டையாடுபவர், பகல் நேரத்தில்தான் மனித உறவு பற்றிய எச்சரிக்கையாக இருக்கலாம், சூரியன் மறையும்போது, முன்னுதாரணமாக மாற்றப்படும். வரலாற்றில் மனிதர்களை வேட்டையாடுவதற்கு ஹைனஸ்கள் தெரிந்திருந்தாலும், மனித உடல்களுக்கு வலுவான உறவு காரணமாக போர்க்காலத்திலும் நோய்களாலும் ஏற்படும் நடத்தை அதிகரிக்கிறது.
http://list25.com/the-25-most-dangerous-animals-in-the-world/
ஆசிரியர்கள் பகுப்பு:திருவள்ளூர் மாவட்ட தொடங்கிய கட்டுரைகள்
அய்கானிக் தங்க விருதுகள்
அய்கானிக் தங்க விருதுகள் (Iconic Gold Awards) என்பது இந்தி மொழி திரைப்படங்கள் மற்றும் தொலைக்காட்சி துறையில் சிறந்த நடிகர்களை கௌரவிக்கும் வருடாந்திர விருது நிகழ்ச்சியாகும். இவ்விருதுகள் முதன்முதலில் 2020 ஆம் ஆண்டு வழங்கப்பட்டது.
இசை நிகழ்ச்சிகள், பொழுதுபோக்கு நிகழ்ச்சிகள் மற்றும் நாகரிக நிகழ்ச்சிகள் உட்பட, பிரபலமான நிகழ்ச்சிகள் போன்றவற்றிற்கு பல்வேறு சிறப்புத் துறைகளில் விருதுகள் வழங்கப்படுகின்றன. பொழுதுபோக்கு உட்பட ஒரு குறிப்பிட்ட பிரிவில் சிறந்த தொலைக்காட்சி அலைவரிசை தொழில்நுட்ப விருதுகள் மற்றும் பிரபலமான விருதுகள் வழங்கப்படுகின்றன.
மேற்கோள்கள்
பகுப்பு:இந்தித் திரைப்படத்துறை பகுப்பு:இந்தியத் திரைப்பட விருதுகள்
நஞ்சராச உடையார்
வாழ்க்கை
இவர் மகாராசா இரண்டாம் கிருட்டிணராச உடையாரின் மூத்த மகனாவார். இவர் தந்தையின் மரணத்துக்குப் பிறகு 1766 இல் பட்டத்துக்கு வந்தார்.
2 ஆகத்து 1770, அன்று ஐதர் அலியால் அனுப்பப்பட்ட நஞ்சு கலந்த பாலை அருந்தி இறந்தார்.
மேற்கோள்
பகுப்பு:மைசூர் அரசர்கள் பகுப்பு:1748 பிறப்புகள் பகுப்பு:1770 இறப்புகள் பகுப்பு:இந்திய அரசர்கள்
தாங்கின் பேரரசர் தைசோங்
தாங்கின் பேரரசர் தைசோங் (28 சனவரி 598 - 10 சூலை 649) என்பவர் சீனாவின் தாங் அரசமரபின் இரண்டாவது பேரரசர் ஆவார். இவர் முன்னர் சின் இளவரசர் என்றும், இயற்பெயராக லீ சிமின் என்ற பெயரையும் பெற்றிருந்தார். இவர் 626 முதல் 649 வரை ஆட்சி செய்தார். 617ஆம் ஆண்டு சின்யாங் என்ற இடத்தில் சுயி அரசமரபுக்கு எதிராக தனது தந்தை லீ யுவானை கிளர்ச்சிக்கு ஊக்குவித்ததில் இவரது பங்கின் காரணமாக இவர் பொதுவாக தாங் அரசமரபின் துணை தோற்றுவிப்பாளராகக் கருதப்படுகிறார். தாங் அரசமரபுக்கு எதிரான மிகுந்த ஆபத்தான எதிரிகள் பலரை தோற்கடிப்பதிலும், சீனா முழுவதும் அரச மரபின் ஆட்சியை நிலைப்படுத்துவதிலும் தைசோங் இறுதியாக ஒரு முக்கிய பங்காற்றினார்.
திருவண்ணாமலை ஊராட்சி ஒன்றியம்
திருவண்ணாமலை ஊராட்சி ஒன்றியம், இந்தியாவின் தமிழ்நாட்டின் திருவண்ணாமலை மாவட்டத்தில் உள்ள பதினெட்டு ஊராட்சி ஒன்றியங்களில்  ஒன்றாகும். இவ்வூராட்சி ஒன்றியம் 69 ஊராட்சி மன்றங்களை கொண்டுள்ளது. திருவண்ணாமலை வட்டத்தில் உள்ள இவ்வூராட்சி  ஒன்றியத்தின் வட்டார வளர்ச்சி அலுவலகம்  திருவண்ணாமலையில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, திருவண்ணாமலை ஊராட்சி ஒன்றியத்தின் மொத்த மக்கள் தொகை 1,79,905  ஆகும். அதில் பட்டியல் சமூக மக்களின் தொகை 45,605 ஆக உள்ளது. பட்டியல் பழங்குடி மக்களின் தொகை 3,784  ஆக உள்ளது.
ஊராட்சி மன்றங்கள்
திருவண்ணாமலை ஊராட்சி ஒன்றியத்தில் உள்ள 69 கிராம ஊராட்சி மன்றங்களின் விவரம்;
மேற்கோள்கள்
பகுப்பு:திருவண்ணாமலை மாவட்ட ஊராட்சி ஒன்றியங்கள்
2021 மியான்மர் இராணுவப் புரட்சி
2021 மியான்மர் இராணுவப் புரட்சி (2021 Myanmar coup d'état) 2020-இல் மியான்மர் நாடாளுமன்றத்திற்கு நடைபெற்ற 2020 பொதுத் தேர்தலில் ஆங் சான் சூச்சி தலைமையிலான ஆளும் தேசிய ஜனநாயகக் கட்சி மிகப்பெரும்பான்மையான (83%) தொகுதிகளில் வெற்றி பெற்றது. இந்த தேர்தலில் முறைகேடுகள் செய்து ஆங் சான் சூச்சி தலைமையிலான ஆளும் தேசிய ஜனநாய முன்னணி கட்சி வெற்றி பெற்றது செல்லாது என மியான்மர் இராணுவம் குற்றம் சாட்டியதுடன், 1 பிப்ரவரி 2021 அன்று இராணுவப் புரட்சி மூலம் , தேர்தலில் வெற்றி பெற்றவர்களை நாடாளுமன்ற உறுப்பினர்களாக பதவி ஏற்க முடியாத வகையில், நாட்டில் நெருக்கடி நிலையை நடைமுறைப்படுத்தியும், நாடாளுமன்றத்தை முடக்கியும், ஆங் சான் சூச்சியை வீட்டுக் காவலில் வைத்த்னர். மேலும் நாடாளுமன்றத்திற்கு புதிதாக தேர்தல் நடத்தப்படும் என இராணுவம் அறிவித்துள்ளது. இராணுவ ஆட்சிக்கு எதிரான போராட்டங்களில் பிப்ரவரி 2021 முடிய 50 பேரும், மார்ச் 1 முதல் 3ஆம் தேதி வரை 38 பொதுமக்களும் கொல்லப்பட்டனர்.
வரலாறு
ஐக்கிய இராச்சியத்தின் காலனி நாடாக இருந்த பர்மா என்ற மியான்மர் 1948-இல் விடுதலைப் பெற்றது. இராணுவத்தின் தலைமையில், பிரதம அமைச்சர் யு நூ 4 சனவரி 1948 முதல் 12 சனவரி 1956 முடிய பர்மாவை ஆண்டார். இராணுவத்தின் தலைமையில் 1960 பர்மா பொதுத் தேர்தல் நடைபெற்றது. இராணுவத்தின் தலைமையில் நாடாளுமன்றம் செயல்பட்டது. ஜெனரல் நி வின் தலைமையில் 1962-இல் இராணுவப் புரட்சி ஏற்பட்டது. நி வின் பர்மாவில் 26 ஆண்டுகள் இராணுவ ஆட்சி நடத்தினார்.
1988இல் ஜெனரல் நி வின்னுக்கு எதிராக பர்மாவில் கிளர்ச்சிகள் நடைபெற்றது. அதனால் ஜெனரல் நி வின் பதவி நீக்கப்பட்டார். செப்டம்பர் 1988-இல் பர்மிய இராணுவத்தின் மூத்த படைத்தலைவர்கள் அமைதி மற்றும் வளர்ச்சிக் குழு ஒன்றை நிறுவினர். பின்னர் இக்குழுவின் பர்மாவின் ஆட்சியைக் கைப்பற்றி ஆண்டது. இக்காலக்கட்டத்தில் ஆங் சான் சூகி  நாடாளுமன்ற ஜனநாயகத்திற்காக போராடிக் கொண்டிருந்தார். 1990 மியான்மர் பொதுத் தேர்தலிலின் போது ஆங் சான் சூகி வீட்டுச் சிறையில் அடைக்கப்பட்டார். இருப்பினும் ஆங் சான் சூகி தலைமையிலான தேசிய ஜனநாயகக் கட்சி தேர்தலில் பெரும்பான்மை இடங்களைப் பெற்றாலும், ஆங் சான் சூகி மியான்மர் நாட்டில் பிறக்காதவர் என்ற காரணத்த்தினால், மியான்மர் அரசின் தலைமை ஆலோசகராக மட்டும் செயல்பட அனுமதிக்கப்பட்டார். எனவே இராணுவம் மேலும் 22 ஆண்டுகள் 2011 ஆண்டு முடிய மியான்மரில் ஆட்சி செலுத்தியது. 2008-இல் மியான்மர் நாட்டிற்கான அரசியல் அமைப்பு வரைவுச் சட்டம் உருவாக்கப்பட்டது. 2011 முதல் 2015 முடிய மியான்மர் நாட்டில் அரசியல் மாற்றங்கள் உருவாகத் தொடங்கியது. மியான்மர் நாடாளுமன்றத்திற்கு 2015-இல் பொதுத் தேர்தல் நடைபெற்றது. இத்தேர்தலில் ஆங் சான் சூகி தலைமையிலான தேசிய ஜனநாயகக் கட்சி பெரும்பான்மையான இடங்களைக் கைப்பற்றியது. இருப்பினும் இராணுவத்தினர் ஆட்சியில் முக்கியமான துறைகள தங்கள் வசம் எடுத்துக் கொண்டனர். ஆங் சான் சூகி மியான்மர் அரசின் தலைமை ஆலோசகராக மட்டும் பதவியில் இருந்தார்.
8 நவம்பர் 2020-இல் நடைபெற்ற 2020 மியான்மர் பொதுத் தேர்தலில் ஆங் சான் சூகியின் தேசிய ஜனநாயகக் கட்சி, நாடாளுமன்றத்திற்கான மொத்தமுள்ள 476 தொகுதிகளில் 396 தொகுதிகளை (83% கைப்பற்றியது. மியான்மர் இராணுவத்தின் ஒற்றுமை மற்றும் வளர்ச்சிக்கான கட்சி வெறும் 33 தொகுதிகளை மட்டும் வென்றது.
எனவே ஆங் சான் சூகியின் தேர்தல் வெற்றி மோசடியானது என இராணுவத்தினரினர் குற்றம் சாட்டி, மியான்மர் நாட்டில் 1 பிப்ரவரி 2021 அன்று இராணுவப் புரட்சி மூலம் நாடாளுமன்றத்தை முடக்கியும், நெருக்கடி நிலையை அறிவித்தது. இதனால் பொதுமக்கள் இராணுவத்திற்கு எதிராக அணி திரண்டு நாடு முழுவதும் போராட்டங்களில் ஈடுபட்டு வருகின்றனர். 3 மார்ச் 2021 வரை இராணுவத்தால் போராட்டக்காரர்கள் 88 பேர் கொல்லப்பட்டனர். மேற்குலக நாடுகள் மற்றும் ஆஸ்திரேலியா மியான்மர் இராணுவத்திற்கு எதிராக தங்கள் எதிர்ப்புகளை தெரிவித்து வருகின்றனர்.
கீழ்பெண்ணாத்தூர் ஊராட்சி ஒன்றியம்
கீழ்பெண்ணாத்தூர் ஊராட்சி ஒன்றியம், இந்தியாவின்  தமிழ்நாட்டின் திருவண்ணாமலை மாவட்டத்தில்  உள்ள பதினெட்டு ஊராட்சி ஒன்றியங்களில்  ஒன்றாகும். கீழ்பெண்ணாத்தூர் ஊராட்சி ஒன்றியம் 45 ஊராட்சி மன்றங்களை கொண்டுள்ளது. கீழ்பெண்ணாத்தூர் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் கீழ்பெண்ணாத்தூரில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, கீழ்பெண்ணாத்தூர் ஊராட்சி ஒன்றியத்தின் மொத்த மக்கள் தொகை 1,04,216 ஆகும். அதில் பட்டியல் சமூக மக்கள்  தொகை 27,399 ஆக உள்ளது. பட்டியல் பழங்குடி மக்கள் தொகை 2,477 ஆக உள்ளது.
மேற்கோள்கள்
பகுப்பு:திருவண்ணாமலை மாவட்ட ஊராட்சி ஒன்றியங்கள்
தொடக்க மற்றும் நடுநிலைப் பள்ளிகளுக்கான கணித ஒலிம்பியாட்ஸ்
கணித ஒலிம்பியாட்ஸ் ஆசிரியர்களுக்கு இணைய வழி பயிற்சி வழங்க திட்டமிடப்பட்டுள்ளது.
வரலாறு
கணித ஒலிம்பியாட்ஸ் என்ற அமைப்பை திரு .ஜார்ஜ் லேஞ்ச்நேர் துவக்கினர், இவர் கணித கல்வி சமுகத்தில் பல ஆண்டுகளாக சேவைபுரிந்துள்ளார். லேஞ்ச்நேர் எழுதிய தொடக்க நிலை கணித தீர்வுகள் கொண்ட பல புத்தகங்கள் எழுதியுள்ளார், ஒலிம்பியாட்ஸ் போட்டிக்காக லேஞ்ச்நேர் படைப்புகளிலிருந்து வழங்கபட்டுள்ளது. ஜார்ஜ் லேஞ்ச்நேர் இறந்த இரங்கல் செய்தி சண்டே நியூ யார்க் டைம்ஸ் நாளிதழில் 2016 மே. 14 அன்று பிரசுரிக்கப்பட்டது.
தற்பொழுது ஒலிம்பியாட்ஸ் நிறுவனத்தின் இயக்குநர் ரிச்சர்ட் கலமான். இவர் அமெரிக்க மாகாணத்தின் கணித துறையில் பல ஆண்டுகளாக பணியாற்றி உள்ளார்.
வெளி இணைப்புகள்
பகுப்பு:கணிதப் போட்டிகள்
உமியோ பல்கலைக்கழகம்
உமியோ பல்கலைக்கழகம் (Umeå University; Umeå universitet) சுவீடன் நாட்டின் வட-மையப் பகுதியிலுள்ள உமியோ என்னும் நகரத்தில் உள்ளது. 1965 ஆம் ஆண்டு நிறுவப்பட்ட உமியோ பல்கலைக்கழகம், சுவீடன் நாட்டின் ஐந்தாவது பழமையானப் பல்கலைக்கழகமாகும். இப்பல்கலைக்கழகம், 2013 ஆம் ஆண்டுக் கணக்கின்படி 32,000 பதிவு செய்யப்பட்ட மாணவர்களையும், நாலாயிரத்திற்கும் மேற்பட்ட பணியாளர்களையும் கொண்டுள்ளது. இவர்களில் 368 பேராசிரியர்கள் உட்பட, இதில் பாதிக்கும் மேலானோர் ஆய்வாளர்கள்/ஆசிரியர்கள் என்பது குறிப்பிடத்தக்கது.
உமியோ பல்கலைக்கழகம், சில மர வகைகளின் மரபகராதி, தொழிலக வடிவமைப்பைப் பற்றிய ஆய்வுகளுக்கு உலகளவில் புகழ் பெற்றது.
மேற்கோள்கள்
பகுப்பு:சுவீடிய பல்கலைக்கழகங்கள்
பள்ளிப்பட்டி, அரூர்
பள்ளிப்பட்டி (Paḷḷippaṭṭi) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டம் வெளாம்பட்டி ஊராட்சிக்கு உட்பட்ட ஒரு கிராமம் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், அரூரில் இருந்து 25 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°09'00.8"N 78°25'35.4"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 152 குடும்பங்களும்,606 மக்களும் வசிக்கின்றனர். இதில் 293 பேர் ஆண்களும்,313 பேர் பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
பைரேட்ஸ் ஆஃப் தி கரீபியன் - டெட் மேன்ஸ் செஸ்ட்
பைரேட்ஸ் ஆஃப் தி கரீபியன் - டெட் மேன்ஸ் செஸ்ட் (Pirates of the Caribbean: Dead Man's Chest) என்பது 2006 ஆண்டைய அமெரிக்க கனவுருப்புனைவு திரைப்படமாகும். இப்படமானது பைரேட்ஸ் ஆஃப் தி கரீபியன் திரைப்படத் தொடரில் இரண்டாவது படமாகும். மேலும் இது பைரேட்ஸ் ஆஃப் தி கரீபியன் - த கர்ஸ் ஆப் பிளாக் பேர்ள் (2003) படத்தின் தொடர்ச்சி ஆகும். இதை கோர் வெர்பின்ஸ்கி இயக்க, டெட் எலியட் மற்றும் டெர்ரி ரோஸியோ ஆகியோர் எழுத,  ஜெர்ரி ப்ரூக்ஹேமர் தயாரித்ததுள்ளார். கடற்கொள்ளையன் கேப்டன் ஜாக் ஸ்பெரோவுக்கு உதவியதற்காக வில்டர்னர் (ஆர்லாந்தோ புளூம்) மற்றும் அவனது காதலி எலிசபெத் ஸ்வான் (கீரா நைட்லி) ஆகியோரை, கிழக்கு இந்திய கம்பெனியின் தளபதியான கட்லேர் பெக்கெட் பிரபு கைது செய்கிறான். எலிசபெத்தை விடுதலை செய்ய கேப்டன் ஜாக் ஸ்பெரோவிடம் (ஜானி டெப்) உள்ள திசைமானியைக் கைப்பற்றி வருமாறு தளபதியான பெக்கெட் பிரபு வில்டர்னெர் ஸ்மித்திடம் ஒப்பந்தம் செய்கிறான். அந்த திசைமானியின் உதவியோடு டேவி ஜோன்ஸ் இதயம் இருக்கும் பெட்டகத்தின் இருப்பிடத்தைக் கைப்பற்றி அதை கொண்டு கடலைத் தன் கட்டுபாட்டில் கொண்டுவருவது பெக்கெட் பிரபுவின் திட்டம்.
கடலுக்கு அடியில் பெக்கெட் பிரபுவால் மூல்கடிக்கப்பட்ட ப்ளாக் பெர்ல் கப்பலை டேவி ஜோன்ஸ் மீட்டு தந்தற்காக ஜாக், ஜோன்சின் பிலயிங் டச்மேன் கப்பலில் 100 வருடம் அடிமையாக இருக்கவேண்டும். இந்தக் கடனில் இருந்து தப்பிக்க ஜாக் ஜோன்சின் இதயத்தை தேடுகிறான். இதயத்தை கண்டுபிடிப்பது, வில் தன் தந்தையை ப்லயிங் டச்மேனில் அடிமையாக சந்திப்பது, கிராகன் என்ற கடல் மிருகத்தை எதிர் கொள்வது, இறுதியில் ஜாக் கிராகனால் டேவி ஜோன்சின் (பில் நை) பெட்டகத்துக்குள் ஆடை அடைபடுவது என பல திருப்புமுனைகளைக் கொண்ட படமாக இது அமைந்தது.
பைரேட்ஸ் ஆஃப் தி கரீபியன் - த கர்ஸ் ஆப் பிளாக் பேர்ள் கதையின் தொடர்ச்சியாக 2004 ஆண்டு எலியட் மற்றும் ரோஸ்ஸியோ ஆகியோர் இரு கதைகளை உருவாக்கி வளர்த்தனர். இதையடுத்து படத்தின் படப்பிடிப்பானது 2005 பெப்ரவரி முதல் செப்டம்பர் மாதம் வரை பாலோஸ் வெர்டெஸ், செயின்ட் வின்சென்ட் மற்றும் கிரெனடின்ஸ், டொமினிக்கா, பஹாமாஸ் போன்ற இடங்களிலும், வால்ட் டிஸ்னி ஸ்டுடியோவில் அமைக்கப்பட்ட சோடனைகளிலும் நடந்தது. இந்தத் தொடரின் மூன்றாவது படமான அட் வேர்ல்ட்ஸ் எண்ட் உடனுக்குடன் மீண்டும் படம்பிடிக்கப்பட்டது.
டெட் மேன்ஸ் செஸ்ட் 2006 சூலை 7 அன்று அமெரிக்காவில் வெளியாகி, கலவையான விமர்சனங்களைப் பெற்றது. படத்தில் இடம்பெற்ற ஸ்பெசல் எபக்ட் மற்றும் நடிப்பு ஆகியவற்றுக்கு பாராட்டையும், கதையமைப்பு மற்றும் படத்தின் நீளம் ஆகியவற்றுக்காக விமர்சிக்கப்பட்டது. இப்படமானது வெளியான முதல் மூன்று நாட்களில் பல சதனைப் பதிவுகளைச் செய்தது. அமெரிக்காவில் முதல் வார இறுதியில் $ 136 மில்லியன் வசூலையும், அந்த நேரத்தில், உலகளாவிய பாக்ஸ் ஆபிஸில் $ 1 பில்லியனுக்கும் மிகுதியான வசூலை விரைவாக ஈட்டியது. இது உலகளவில் மிக கூடுதலாக வசூலித்த 23 வது படமாகவும், வால்ட் டிஸ்னி ஸ்டூடியோவின் படங்களில் இதன் வசூல் சாதனனையை முறியடித்த படமாக ஆறு ஆண்டுகள் கழித்து வெளியிடப்பட்ட படமான தி அவெஞெசர்ஸ் (2012) வெளியானது. இந்தப் படமானது சிறந்த கலை இயக்கம், ஒலித் தொகுப்பு, ஒலிக் கலவை ஆகியவற்றுக்கான அகாதமி விருது பரிந்துரைகளையும், சிறந்த காட்சி நுட்பத்துக்காகன அகதமி விருதையும் பெற்றது. இதன் அடுத்தத் தொடர்ச்சியாக அட் வோல்ட்ஸ் எண்ட் படம் 2007 ஆண்டு வெளியானது.
கதை
இப்படத்தின் முந்தைய படமான பைரேட்ஸ் ஆஃப் தி கரீபியன் - த கர்ஸ் ஆப் பிளாக் பேர்ள் படத்தின் இறுதியில் போர்ட் ராயல் துறைமுகத்தில் கைதியாக உள்ள வில் டானரை ஜாக்கும், எலிசபெத்தும் சேர்ந்து காப்பாற்றி தப்ப விடுகின்றனர். அதன் தொடர்ச்சியாக இப்படத்தில் போர்ட் ராயல் துறைமுகத்தின் புதிய நிவாகியான லார்ட் பெக்கட்  வில் டானரையும் எலிசபெத்தையும் ஜாக் தப்ப உதவிய குற்றத்திற்காக கைது செய்கிறார். பின்னர் வில் டானரை மட்டும் விடுவித்து ஜாக்கிடம் இருக்கும் அதிசய திசைமானியை கொண்டுவந்தால் எலிசபெத்தை விட்டுவிடுவதாக கூறி விடுகிறார். சாதாரண திசைமாணிகள் வடதிசையைக் காட்டுக்கூடியன ஆனால் ஜாக் ஸ்பேரோவின் திசைமாணியோ செல்ல நினைக்கும் இடத்தின் திசையை காட்டக்கூடியது இதனைக் கொண்டு கடலை தன் கட்டுப்பாட்டில் கொண்டு வரலாம் என லார்ட் பெக்கட்  வில் திட்டமிடுகிறான். பிளையிங் டச்மேனின் என்ற கப்பலின் தலைவன் டேவி ஜோன்ஸ். இவனின் முகத்தில் எண்காலி போன்ற தோற்றமுடைய விசித்திரமான தாடி மீசை போன்றவை இருக்கும். இவனின் இதயமானது ஒரு பெட்டகத்தில் பாதுகாப்பாக வைக்கப்பட்டு ஒரு தீவில் உள்ள மறைவிடத்தில் வைக்கப்பட்டிருக்கும். இவனை யாராலும் கொல்ல இயலாது இவனைக் கொல்ல வேண்ணுமானால் இவனின் இதயத்தக் கண்டுபிடித்து அதைக் கொன்றால் இவன் உயிர் பிரியும். இவனது கப்பலில் உள்ள மாலுமிகள் அனைவரும் இவனின் அடிமைகள் ஆவர். இவனின் அடிமைகளில் ஒருவர் வில் டானரின் தந்தையான பூஸ்ட்ரப் டானர். ஜாக் ஸ்பேரோ ஒரு சிறைச்சாலையில் இருந்து ஒரு சாவியின் வரைபடத்தை கைப்பற்றி வருகிறான். அந்த சாவியானது டேவி ஜோன்சின் இதயம் இருக்கும் பெட்டகத்தின் சாவியாகும். டேவி ஜோன்ஸ் ஜாக்கின் கப்பலை மீட்டுத் தந்த உதவிக்கு பிரதிபலனாக ஜாக் பதிமூன்று ஆண்டுகள் அவனது கப்பலின் தலைவனாகவும் பின்னர் ஃபிளையிங் டச்மேன் கப்பலில் அடிமை மாலுமியாகவும் இருக்க வேண்டும் என ஒப்பந்தம் செய்துள்ளான். இதனால் அடிமை வாழ்விலிருந்து மீள டேவி ஜோன்சின் இதயத்தைக் கைபற்றி அதைக் கொல்ல திட்டமிடுகிறான்.
இறுதியில் வில் டானர் தன் தந்தையை அடிமைத் தளையில் இருந்தும், எலிசபெத்தை சிறையில் இருந்தும் மீட்டானா, டேவி ஜோன்ஸின் இதயத்தை யார் கைபற்றுகின்றனர் என்பதே மீதிக்கதை.
மேற்கோள்கள்
பகுப்பு:2005 திரைப்படங்கள் பகுப்பு:2006 திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஆங்கிலத் திரைப்படங்கள் பகுப்பு:வால்ட் டிஸ்னி பிக்சர்ஸ் திரைப்படங்கள் பகுப்பு:பாஃப்டா விருதினை வென்ற திரைப்படங்கள்
பிரா நாகோன் சி அயுதயா (நகரம்)
பிரா நாகோன் சி அயுதயா (ஆங்கிலம்: Phra Nakhon Si Ayutthaya) என்பது உள்நாட்டில் எளிமையாக அயுதாயா என்று அழைக்கும் ஒரு நகரமாகும். இது தாய்லாந்தின் பிரா நாகோன் சி அயுதயா மாகாணத்தின் முன்னாள் தலைநகரம் ஆகும். இது சாவோ பிரயா நதியின் பள்ளத்தாக்கில் அமைந்துள்ளது.
சொற்பிறப்பு
ராமாயணத்தில் ( தாய், ராமகீன் ) ராமரின் பிறப்பிடமான இந்தியாவின் அயோத்தி நகரத்தின் பெயரால் அயுதாயா என்று பெயரிடப்பட்டது; பிரா என்பது ஒரு அரச நபரைப் பற்றிய பெயர்ச் சொல்லின் முன்னொட்டு; நாகோன் ஒரு முக்கியமான அல்லது தலைநகரத்தை குறிக்கிறது (சமஸ்கிருதத்திலிருந்து: நகர்); மரியாதைக்குரிய ஸ்ரீ அல்லது சி, இந்திய வணக்கத்திற்குரிய ஸ்ரீ என்பதாகும்
வரலாறு
அயுதயா 1351 [அ] இல் கிங் யு தாங் என்பவரால் நிறுவப்பட்டது, அவர் லோப் பூரியில் ஒரு பெரியம்மை நோயிலிருந்து தப்பிக்க அங்கு சென்று அதை தனது ராச்சியத்தின் தலைநகராக அறிவித்தார், இது பெரும்பாலும் அயுதாய இராச்சியம் அல்லது சயாம் என்று குறிப்பிடப்படுகிறது. சுகோதாய்க்குப் பிறகு இரண்டாவது சயாமின் தலைநகராக அயுதயா ஆனது. 1600 ஆம் ஆண்டளவில் அயுதயாவில் சுமார் 300,000 மக்கள் தொகை இருந்ததாக மதிப்பிடப்பட்டுள்ளது, மக்கள்தொகை 1700 ஆம் ஆண்டில் 1,000,000 இருக்கக்கூடும், இது அந்த நேரத்தில் உலகின் மிகப்பெரிய நகரங்களில் ஒன்றாக இருந்தது,  இது சில சமயங்களில் " வெனிஸ் ஆஃப் ஈஸ்ட் " என்று அழைக்கப்பட்டது.
1767 ஆம் ஆண்டில், இந்த நகரம் பர்மிய இராணுவத்தால் அழிக்கப்பட்டது, இதன் விளைவாக இராச்சியம் சரிந்தது. பழைய நகரத்தின் இடிபாடுகள் அயுதயா வரலாற்று பூங்காவில் பாதுகாக்கப்படுகின்றன, இது யுனெஸ்கோ உலக பாரம்பரிய தளமாக சர்வதேச அளவில் அங்கீகரிக்கப்பட்டுள்ளது. இடிபாடுகள், மறுசீரமைப்பு கோபுரங்கள் மற்றும் பிரம்மாண்டமான மடாலயங்களால் வகைப்படுத்தப்படுகின்றன, நகரத்தின் கடந்தகால சிறப்பைப் பற்றிய ஒரு கருத்தை அளிக்கிறது. நவீன அயுதயா கிழக்கே சில கிலோமீட்டர் தொலைவில் திரும்பவும் புதுப்பிக்கப்பட்டது.
நிலவியல்
நகரம் பாங்காக்கின் வடக்கே சுமார் 40 கிலோமீட்டர் தூரத்தில் அமைந்துள்ளது.
காலநிலை
மத்திய சமவெளிகளில் அமைந்துள்ள அயுதயா மூன்று பருவங்களால் பாதிக்கப்படுகிறது. மார்ச் முதல் மே வரை சூடான பருவம், ஜூன் முதல் அக்டோபர் வரை மழைக்காலம், நவம்பர் முதல் பிப்ரவரி வரை குளிர் காலம் :
அருங்காட்சியகங்கள்
அயுதயா வரலாற்று ஆய்வு மையம் மற்றும் சாவோ சாம் பிராயா தேசிய அருங்காட்சியகம் : வாட் ராச்சா புராணா மற்றும் வாட் மக தத் ஆகியவற்றில் தோண்டப்பட்ட பொருட்களை இந்த அருங்காட்சியகம் சிறப்பாகக் காட்சிப்படுத்தியுள்ளது.
பிற சுற்றுலா தளங்கள்
இந்த நகரம் சாவோ பிராயா, லோபூரி மற்றும் பா சாக் நதிகளின் சந்திப்பிலும், சியாங் மாயை பாங்காக் உடன் இணைக்கும் முக்கிய வடக்கு-தெற்கு ரயில் பாதையிலும் அமைந்துள்ளது. பழைய நகரம் மேற்கு மற்றும் தெற்கு பக்கங்களில் சாவோ பிராயாவின் வளைவு, கிழக்குப் பகுதியில் பா சாக் மற்றும் வடக்குப் பக்கத்தில் உள்ள குளோங் முவாங் கால்வாய் ஆகியவற்றால் உருவாக்கப்பட்ட ஒரு தீவில் உள்ளது.
போக்குவரத்து
அயுதயாவை விமானம் மற்றும் ரயில் மூலம் அணுகலாம்.
வான்வெளி
இப்பகுதி மக்களுக்கு பாங்காக்கின் டான் மியூங் சர்வதேச விமான நிலையம் மிக அருகில் உள்ள விமான நிலையமாகும். ஒரு உயரமான நடைபாதை டெர்மினல் 1 ஐ டான் முவாங் ரயில் நிலையத்துடன் இணைக்கிறது, அங்கு அயுதயா செல்லும் ரயில்களில் ஒன்றைப் பிடிக்க முடியும்..
குறிப்புகள்
பகுப்பு:தாய்லாந்து நாட்டிலுள்ள ஊர்களும் நகரங்களும் பகுப்பு:தாய்லாந்து வரலாறு பகுப்பு:இராமாயணம்
கோவிலூர் (அரியலூர்)
கோவிலூர் (Koviloor) என்ற கிடராமம் அரியலூர் தாலுகா அரியலூர் மாவட்டத்தில் உள்ளது.
மக்கள் வகைப்பாடு
2001 ஆம் ஆண்டின் கணக்கெடுப்பின் படி 2867 மக்கள் உள்ளனர். அதில் ஆண்கள் 1471 பேரும், பெண்கள் 1396 உள்ளனர்.
சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:அரியலூர் மாவட்டத்திலுள்ள கிராமங்கள்
ரியாசு அம்லானி
வரலாறு
சர்ச்கேட்டின் கல்லூரியில் இளைய கல்லூரி மாணவராக இருந்தபோது, இவர் பார்சி திருமணங்களில் தொகுப்பாளராக மூன்லைட் செய்த பைகுல்லா பையன், சில தீவிரமான அசைவுகளை வெளிப்படுத்தி, தனது எடையை ரகசியமாக உணர்ந்து, ஒரு "மேலை நகரப் பெண்ணுடன்" நெருங்கி பழகத் தொடங்கினான். திடீரென்று, அன்பான, புத்தக ஆர்வமுள்ள இளைஞனுக்கு மிகவும் நெருக்கமாகத் தெரிந்த நகரம் அவரது ஒரு தீவிர விருப்பத்திற்கு விரோதமாகத் தோன்றியது.காதலர்கள் சேர்ந்து செல்ல எந்த இடமும் இல்லை. நிச்சயமாக, அப்போது பம்பாயின் பைலேன்கள், ஒரு மூலை மேசை கொண்ட ஒரு உணவகம், தம்பதிகளுக்கு திருடப்பட்ட தனியுரிமையின் தருணங்களை வழங்கிய அந்த மூலை ஆகியவற்றை அவர் அறிந்திருந்தார். அதனை அம்லானி கவர்ந்திழுக்க விரும்பினார்.அவர் அன்பைக் கண்டுபிடித்தது போல் அவர் மகிழ்விக்கவும் ஈடுபடவும் விரும்பினார். எனவே உணவகத்தினை திறக்க விரும்பினார்.
வெளி இணைப்புகள்
பகுப்பு:1974 பிறப்புகள் பகுப்பு:வாழும் நபர்கள் பகுப்பு:இந்திய உணவு விடுதிகள்
கிழக்கு பரட்டாங்கு தீவுகள்
மேற்கோள்கள்
பகுப்பு:அந்தமான் நிக்கோபார் தீவுகளின் தீவுகள்
ஆதிவாசி
ஆதிகுடிகள் (Adivasi) (ஆதிவாசி) என்ற ஒரே சொல்லில் அழைக்கப்படும் பல்வேறு மலையின மக்கள் தெற்கு ஆசியாவின்  தொல்மூத்த குடியினராகக் கருதப்படுகின்றனர். 2011 மக்கட்தொகைக் கணக்கெடுப்பின்படி இந்திய மக்கட் தொகையில் 8.6% பங்கு வகிக்கின்றனர். நேப்பாளத்தில் 40% மக்கள் ஆதிகுடிகளாவர். இந்தியாவிலும், நேப்பாளத்திலும்  மலைசார் சிறுபான்மை இனத்தவராக சுருங்கியுள்ளனர். பங்களாதேசிலும் சிறுபான்மையினராக உள்ள இம்மக்கள் அங்கும் ஆதிவாசி என்ற பொதுப்பெயரிலேயே அழைக்கப்படுகின்றனர். நேப்பாளத்தில் மாதேஷ் என்ற பகுதியைப் பூர்வ நிலமாகக் கொண்டவர்கள் மாதேஷி எனப்படுவர். இலங்கையில் வெட்டா என்ற பகுதியைச் சேர்ந்த பூர்வ குடிகள் சிங்களத்தில் வெட்டா என்று அழைக்கப்படுகின்றனர். பிறப்பிடத்திற்கு உரியவர்கள் என்ற பொருளில் நேபாளத்தில் இவர்கள் ”ஜனஜாதி” என்று அழைக்கப்படுவதைப் போலவே அதே சொல்லில் இந்தியாவிலும் ஜனஜாதி என்றழைக்கப்படுவதுண்டு. இருந்தாலும் இரு பகுதிகளிலும் அரசியல் ரீதியாக இருவேறுபட்ட ஷா, ராணா அரச பாரம்பரியத்தைச் சேர்ந்தவர்கள். ஆதிவாசி சமூகத்தவர்கள் தற்போது ஆந்திரப் பிரதேசம், பிகார், சத்தீசுகர், குஜராத், மத்தியப்பிரதேசம், மகாராட்டிரம், ஒடிசா, இராஜஸ்தான், தமிழ்நாடு, மேற்கு வங்கம் மாநிலங்களிலும், வடகிழக்கு மாநிலங்களிலும், அந்தமான் நிக்கோபார் தீவுகளிலும் வசிக்கின்றனர். நவீன மயத்தின் பெயரால் நிகழும் சுற்றுச் சூழல் கேடுகளால் பெரும்பாலான ஆதிவாசிக் குறு சமூகங்கள் கடுமையாகப் பாதிக்கப்பட்டுள்ளன. ஆதிவாசி மக்கள் பல நூற்றாண்டுகளாகச் செய்து வந்த பாரம்பரிய விவசாயம் வணிகக் காடுகள் உருவாக்கத்தாலும், தீவிர வேளாண்மையாலும் முற்றாக அழிக்கப்படும் நிலைக்கு ஆளாகியுள்ளது.
ஆதிவாசி – சொற் பொருள்
இந்தியாவில் மலையின மக்களை மலையில் வசிப்பவர்கள் என்ற பொருளில் அடாவிகா என்றும், வனவாசி என்றும் கிரிஜன் (12) என்றும் விளிப்பதுண்டு. ஆதிவாசி என்ற சொல்லுக்கு இயற்கையுடன் இயைந்து வாழும் நிலத்தின் பூர்வ மக்கள் என்பதே பொருள். ஆனால் முரண்நகையாக இவர்கள் பெரும்பாலான மக்களுக்கு நிலம் இல்லை. யாருடைய அதிகாரத்திற்கும் உட்படாமல் வாழ்ந்த பூர்வகுடி மக்கள் பல்வேறு அரசியல் பொருளாதார காரணங்களால் நிலத்தினின்று வெளியேற்றப்பட்டு விட்டனர்.
பழமையில் இந்து மதமும் அவர்களைப் புறக்கணித்தே வந்துள்ளது. பிரிட்டிஷ் ஆட்சியாளர்களோ அல்லது சுதந்திர இந்திய அரசோ அவர்களது வாழ்க்கை மேம்பாட்டிற்குரிய எவ்வித நடவடிக்கையையும் மேற்கொள்ளவில்லை. அவர்களது பின் தங்கிய வாழ்க்கை நிலை தான் நேபாளத்தில் உள்நாட்டுப் போர் தோன்றுவதற்குக் காரணமாக அமைந்தது. அப்போரில் ஆயுதம் ஏந்திய கொரிலாக்கள் பெரும்பாலும் ஆதிவாசிகளே. மேலாதிக்கச் சாதியினரின் அடக்குமுறைக்கு ஆளாகும் இம்மக்களின் அடிப்படையான கோரிக்கை நிலச் சீர்திருத்தம் ஆகும்.
வட கிழக்கு இந்தியாவில் உள்ள பெரும்பாலான ஆதிவாசி மக்கள் பிரிட்டிஷ் காலனிய ஆட்சிக் காலத்தில் மத்திய இந்தியாவில் இருந்து தேயிலைத் தோட்டத் தொழிலுக்காக அழைத்துச் செல்லப்பட்டவர்கள். இவர்கள் பொதுவாக ஆங்கிலத்தில் ட்ரைப்ஸ் என்றே அழைக்கப்படுகின்றனர்.
பட்டியலினப் பழங்குடி மக்கள்
இந்திய அரசின் சட்டம் பகுதி 366 “பழங்குடியினர் அல்லது பழங்குடிச் சமூகம் (STs)” என்று சட்டரீதியாக வரையறை செய்துள்ளது. பழங்குடி மக்களைத் தனித்த தகுதி வரையறைக்குள் கொண்டு வந்துள்ளது.
மேற்கோள்கள்
பகுப்பு:பழங்குடிகள் பகுப்பு:இந்திய இனக்குழுக்கள் பகுப்பு:இந்தியாவில் அரசியல் சொல்லாட்சி
பூரா சிங் வால்மீகி
பூரா சிங் வால்மீகி (Bhura Singh Valmiki) ஓர் இந்திய சுதந்திர போராட்ட வீரர் ஆவார். பல்லப்கட் சட்டமன்ற தொகுதி இராணுவத்தின் தளபதி ஆவார். இவர் 1857 ஆம் ஆண்டு நடைபெற்ற சிப்பாய் கிளர்ச்சியில் பல்லப்கட் மாநிலத்தின் இராணுவத்திற்கு தலைமை தாங்கினார். 1858 ஆம் ஆண்டு சனவரி மாதம் 9 ஆம் தேதியன்று டெல்லியின் சாந்தினி சவுக் மக்களவை தொகுதியில் நடைபெற்ற கலகத்தில் மற்ற இரண்டு தலைவர்களுடன் தூக்கிலிடப்பட்டார்.
செந்தில்
செந்தில் (பிறப்பு: மார்ச் 23, 1951), தமிழ்த் திரைப்பட நகைச்சுவை நடிகர் மற்றும் அரசியல்வாதியும் ஆவார்.இவரும் நகைச்சுவை நடிகர் கவுண்டமணியும் சேர்ந்து பல நகைச்சுவை படங்களில் நடித்து இன்று வரை மக்கள் மத்தியில் நீங்கா இடம்பெற்றுள்ளனர்.
வாழ்க்கைக் குறிப்பு
செந்தில் 1951ஆம் ஆண்டு மார்ச்சு மாதம் 23ஆம் திகதி இராமநாதபுரம் மாவட்டத்தில் உள்ள முதுகுளத்தூர் என்னும் ஊருக்கு அருகில் உள்ள இளஞ்செம்பூர் என்ற ஊரில் பிறந்தார். இவரது தந்தை இராமமூர்த்தி மற்றும் தாயார் திருக்கம்மல் ஆவார். இவரது இயற்பெயர் முனுசாமி ஆகும். இவருடன் பிறந்தவர்கள் ஆறு பேர், இதில் செந்தில் மூன்றாவதாகப் பிறந்தார். ஐந்தாம் வகுப்பு வரை படித்த இவர் தந்தை தூற்றியக் காரணத்தால் தனது 12ஆம் வயதில் சொந்த ஊரை விட்டு ஓடி வந்தார். முதலில் ஒரு எண்ணெய் ஆட்டும் நிலையத்தில் வேலைக்கு சேர்ந்தார். பின்னர் ஒரு மதுபானக் கடையில் பணி புரிந்தார். பின்பு நாடகத்தில் சேர்ந்து தன்னுடைய நடிப்புத் திறமைகளை வளர்த்துக் கொண்டார். இதுவே அவர் திரையுலகத்தில் நுழைய உதவியாக இருந்தது. சிறு வேடங்களில் நடித்து வந்த இவருக்கு 1983 ஆம் ஆண்டு வெளியான மலையூர் மம்பட்டியான் படம் திருப்புமுனையை ஏற்படுத்தியது. தனது பெற்றோர்களை 14 ஆண்டுகள் கழித்து மீண்டும் சந்திக்க சென்ற இவர் இன்முகத்துடன் வரவேற்கப்பட்டார். 1984ஆம் ஆண்டு கலைச்செல்வி என்பவரைத் திருமணம் செய்து கொண்ட இவருக்கு மணிகண்ட பிரபு, ஹேமச்சந்திர பிரபு என இரண்டு மகன்கள் உள்ளனர்.
செந்தில் நடித்த சில திரைப்படங்கள்
இவர் ஏறத்தாழ 300 படங்களுக்கு மேல் நடித்துள்ளார். இவரும் கவுண்டமணியும் சேர்ந்து நடித்த பல நகைச்சுவை காட்சிகள் மக்களை வெகுவாக கவர்ந்தவை.
இவரது நகைச்சுவையான வசனங்கள் சில:
அரசியல்
அதிமுகவில் நட்சத்திர பேச்சாளராக இருந்த இவர் 2011, 2016 ஆம் ஆண்டு நடந்த சட்டமன்றத் தேர்தல்களில் அதிமுக வேட்பாளர்களை ஆதரித்து பிரச்சாரம் செய்தார். .முன்னாள் முதல்வர் ஜெயலலிதா மறைவிற்கு பிறகு அமமுகவில் இணைந்தார்.அங்கு, அவருக்கு கட்சி அமைப்பு செயலாளர் பொறுப்பு வழங்கப்பட்டது. 2020 ஆம் ஆண்டு அமமுகவில் அப்பொறுப்பிலிருந்து நீக்கப்பட்டார்.11 மார்ச் 2021 அன்று தமிழக பாரதிய ஜனதா கட்சியில் இணைந்தார்
வெளி இணைப்புகள்
பகுப்பு:1951 பிறப்புகள் பகுப்பு:வாழும் நபர்கள் பகுப்பு:தமிழ்நாட்டுத் திரைப்பட நடிகர்கள் பகுப்பு:தமிழ்த் திரைப்பட நடிகர்கள் பகுப்பு:தமிழ் நகைச்சுவை நடிகர்கள்
துரிஞ்சாபுரம் ஊராட்சி ஒன்றியம்
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, துரிஞ்சாபுரம் ஊராட்சி ஒன்றியத்தின் மொத்த மக்கள் தொகை 1,23,213 ஆகும். அதில் பட்டியல் சமூக மக்களின்  தொகை 28,031  ஆக உள்ளது. பட்டியல் பழங்குடி மக்களின் தொகை 1,662  ஆக உள்ளது.
ஊராட்சி மன்றங்கள்
துரிஞ்சாபுரம் ஊராட்சி ஒன்றியத்தில் உள்ள ஊராட்சி மன்றங்களின் விவரம்;
மேற்கோள்கள்
பகுப்பு:திருவண்ணாமலை மாவட்ட ஊராட்சி ஒன்றியங்கள்
யுரேனியம் எக்சாகுளோரைடு
யுரேனியம் எக்சாகுளோரைடு (Uranium hexachloride) +6 என்ற ஆக்சிசனேற்ற நிலையில் யுரேனியம் காணப்படும் ஒரு கனிம வேதியியல் சேர்மமாகும். யுரேனியமும் குளோரினும் சேர்ந்து இந்த உலோக ஆலைடு உருவாகிறது. UCl6 என்ற மூலக்கூற்று வாய்ப்பாட்டால் யுரேனியம் எக்சாகுளோரைடு விவரிக்கப்படுகிறது. பல்-ஒளி வீசுகின்ற அடர் பச்சை நிற படிகத்திண்மம் என்று வகைப்படுத்தப்படும் இதன் ஆவி அழுத்தம் 373.15 கெல்வின் வெப்பநிலையில் 1-3 மி.மீ.பாதரசம் ஆகும். அறை வெப்பநிலையில் வெற்றிடம், உலர் காற்று, நைட்ரசன் மற்றும் ஈலியம் வாயுச் சூழலில் UCl6 நிலைப்புத்தன்மையுடன் காணப்படுகிறது. கார்பன் டெட்ராகுளோரைடில் யுரேனியம் எக்சாகுளோரைடு கரைகிறது. மற்ற யுரேனியம் ஆலைடு சேர்மங்களுடன் ஒப்பிடுகையில் UCl6 சேர்மத்தைப் பற்றி குறைவாகவே அறியப்பட்டுள்ளது.
கட்டமைப்பும் பிணைப்பும்
Oh என்ற இடக்குழுவுடன் கூடிய எண்கோண வடிவத்தை யுரேனியம் எக்சாகுளோரைடு ஏற்றுள்ளது. இதன் அணிக்கோவையானது (பரிமாணங்கள்:10.95 ± 0.02Å x 6.03 ± 0.01Å) வடிவத்தில் அறுங்கோணமாய் ஓர் அலகு செல்லுக்கு மூன்று மூலக்கூறுகள் பெற்றுள்ளது. சராசரியாக U-Cl பிணைப்பின் நீளம் கோட்பாடுகளின் அடிப்படையில் 2.472Å என்றும் எக்சு-கதிர் விளிம்பு விளைவு சோதனையின் அடிப்படையில் 2.42Å என்றும் மதிப்பிடப்படுகிறது. அடுத்தடுத்த குளோரின் அணுக்களுக்கிடையிலான தொலைவு 3.65Å என்றும் கணக்கிடப்பட்டுள்ளது.
வேதிப் பண்புகள்
யுரேனியம் எக்சாகுளோரைடு மிகவும் அதிக அளவில் நீருறிஞ்சக்கூடிய ஒரு சேர்மமாகும். சாதாரண வளிமண்டல அழுத்தத்தில் வெளிப்படும்போது இது சிதைவுக்கு உள்ளாகிறது. எனவே யுரேனியம் எக்சாகுளோரைடை வெற்றிடத்தில் அல்லது ஓர் உலர்ந்த பெட்டியில் வைத்து கையாள வேண்டும்.
வெப்பச் சிதைவு
120o செல்சியசு வெப்பநிலை மற்றும் 150o செல்சியசு வெப்பநிலை வரையில் UCl6 நிலைப்புத் தன்மையுடன் இருக்கும். யுரேனியம் எக்சாகுளோரைடு சிதைவடைவதால் படிகத் திண்மம் ஒரு நிலையில் இருந்து வேறொரு நிலைப்புத்தன்மை கொண்ட படிக நிலைக்கு மாறுகிறது . இருப்பினும் வாயு நிலையிலுள்ள யுரேனியம் எக்சாகுளோரைடு சிதைவடைவதால் UCl6 உருவாகிறது. இவ்வினைக்கான வினையூக்க ஆற்றல் மோலுக்கு 40 கிலோகலோரி ஆகும்.
கரைதிறன்
UCl6 நன்கு கரையக்கூடிய ஒரு வேதிப்பொருள் அல்ல. CCl4 சேர்மத்தில் கரைந்து பழுப்பு நிற கரைசலைத் தருகிறது. ஐசோபியூட்டைல் புரோமைடிலும் புளோரோ கார்பனிலும் (C7F16) யுரேனியம் எக்சாகுளோரைடு சிறிதளவு கரைகிறது.
ஐதரசன் புளோரைடுடன் வினை
அறை வெப்பநிலையில் UCl6 தூய்மையாக்கப்பட்ட நீரிலி நீர்ம ஐதரசன் புளோரைடுடன் வினை புரிந்து யுரேனியம் பெண்டா புளோரைடைக் (UF5) கொடுக்கிறது.
2UCl6+ 10HF → 2UF5 + 10HCl + Cl2
தொகுப்பு முறை தயாரிப்பு
யுரேனியம் டிரையாக்சைடுடன் நீர்மநிலை CCl4 சேர்மத்தையும் சூடான குளோரினும் சேர்ந்த கலவையுடன் வினைபுரியச் செய்து தொகுப்பு முறையில் யுரேனியம் எக்சாகுளோரைடு தயாரிக்கப்படுகிறது. இருப்பினும் UCl5 முன்னிலையில் வினையை நடைபெறச் செய்தால் உற்பத்தியை அதிகரிக்கச் செய்யலாம்.
UO3 ஆனது UCl5 ஆக மாற்றப்பட்டு அது மிகையான குளோரினுடன் வினையில் ஈடுபட்டு UCl6 ஆக மாற்றமடைகிறது. இவ்வினைகள் நிகழ கணிசமான அளவு வெப்பம் தேவைப்படுகிறது. வினையில் ஈடுபடும் வினைபடு பொருள்களின் தன்மைக்கேற்ப இவ்வெப்பநிலை 65oசெ முதல் 170oசெ வரை மாறுபடுகிறது. (இயல்பு நிலை வெப்பம்: 100oசெ - 125oசெ). பொதுவாக வினையானது உருவாகும் அழுத்தத்தை தாங்கும் வகையில் ஒரு வாயு புகா இறுக்க மூடியால் மூடபட்ட கலனில் மேற்கொள்ளப்படுதல் வேண்டும்.
படி 1: 2UO3 + 5Cl2   → 2UCl5 + 3O2
படி 2: 2UCl5 + Cl2 → 2UCl6
ஒட்டுமொத்த வினை: 2UO3 + 6Cl2 → 2UCl6 + 3O2
Cl2 வாயுவை பதங்கமாகிய UCl4 மீது 350oசெ வெப்பநிலையில் செலுத்துவதன் மூலமும் உலோக யுரேனியம் எக்சாகுளோரைடைத் தயாரிக்க முடியும்
படி 1: 2UCl4 + Cl2 → 2UCl5
ஒட்டுமொத்த வினை: UCl4 + Cl2 → UCl6
மேற்கோள்கள்
பகுப்பு:யுரேனியம்(VI) சேர்மங்கள் பகுப்பு:குளோரைடுகள் பகுப்பு:ஆக்டினைடு ஆலைடுகள்
2022 ஆம் ஆண்டு சந்திராபூர் டேங்கர் சுமையுந்து விபத்து
2022 ஆம் ஆண்டு மே மாதம் 19 ஆம் தேதி அதிகாலையில், இந்திய நாட்டின் மகாராட்டிரா மாநிலத்தின் சந்திரபூர் அருகே அசய்பூருக்கு அருகில் மரக் கட்டைகளை ஏற்றிச் சென்ற மற்றொரு டிரக் மீது எரிபொருள் டேங்கர் சுமையுந்து மோதியது. இதைத் தொடர்ந்து தீ விபத்து ஏற்பட்டு 9 பேர் பலியாகினர். தகவலறிந்து சம்பவ இடத்துக்கு வந்த தீயணைப்புத் துறையினர் ஒரு மணி நேரத்தில் தீயை அணைத்தனர்.
இந்த விபத்து வியாழக்கிழமை இரவு 10.30 மணியளவில் சந்திரபூர்-முல் சாலையில் நடந்தது. பலியானவர்களின் உடல்கள் சந்திரபூர் மருத்துவமனைக்கு கொண்டு வரப்பட்டது.
சிமிலிபால் உயிர்க்கோளக் காப்பகம்
சிமிலிபால் உயிர்க்கோளக் காப்பகம் இந்தியாவின் உயிர்க்கோளக் காப்பகமாகும். ஒடிசாவின் வடக்கே உள்ள மயூர்பஞ்சு மாவட்டத்தில் வடக்கே 4374 ச.கி.மீட்டரில் பரவியுள்ள இக்காப்பகம் 1994ஆம் ஆண்டு இந்திய அரசால் உயிர்க்கோளக் காப்பகமாக அறிவிக்கப்பட்டது. யுனெஸ்கோ வின் மனிதனும் உயிர்க்கோளமும் திட்டத்தின் கீழ் மே 2009 ஆம் ஆண்டு உலக உயிர்க்கோளக் காப்பகமாக அங்கீகரிக்கப்பட்டது. இக்காப்பகம் கருப்புப் புலிகளுக்காக உலகப்பெயர் பெற்றுள்ளது.
புவியியல்
ஒடிசாவில் கிழக்கு பீடபூமி, சோட்டா நாக்பூர் பீடபூமி, கீழ்கங்கை சமவெளி மற்றும் கடற்கரையோர பகுதிகளைக்கொண்ட இக்காப்பகம் பல ஜீவ நதிகளுக்கு ஆதாரமாக விளங்கும் மிகப்பெரிய நீர்வடிப் பகுதியாகும். வெப்ப மண்டல பகுதி, பசுமைமாறா காடுகள், வெப்ப மண்டல ஈரமான இலையுதிர்க்காடுகள் மற்றும் சவன்னா பகுதிகள் என பல காடுவகைகளை உள்ளடக்கி, பல்லுயிர் வளம் நிறைந்து காணப்படுகிறது. இந்தியாவில் காணப்படும் தாவரயினங்களில் பூக்கும் தாவரங்கள் 7%, ஆர்கிட்கள் 8%, ஊர்வன 7%, பறவையினங்கள் 20% மற்றும் பாலூட்டிகள் 11% இங்குள்ளதாக கண்டறியப்பட்டுள்ளது.
தாவரங்கள்
இக்காப்பகத்தில் 94 வகை ஆர்கிட்கள் (இருவகை இவ்விடத்திற்கே உரித்தானது), 8 வகை அழியூம் தருவாயில் இருப்பவை, 8 வகை அழிந்து கொண்டிருப்பவை, மற்றும் 34 வகை அரியவை என சுமார் 1170 பூக்கும் தாவர இனங்கள் இங்கு காணப்படுகின்றன. நீர் மருது, சிசு, செண்பகம், சால் மற்றும் இலுப்பை போன்ற மரங்கள் மிகுந்து காணப்படுகின்றன.
விலங்குகள்
யானை, புலி, சிறுத்தை, மீன் திண்ணி பூனை, நாற்கொம்பு மறிமான், செந்நிற கீரி, வல்லூறு மற்றும் மீன்திண்ணி கழுகு என 12 வகையான இருவாழ்விகள், 29 வகையான ஊர்வன, 260 வகையான பறவைகள் மற்றும் 42 வகையான பாலூட்டிகள் இங்குள்ளன.
பழங்குடியினர்
மைய மண்டலத்தில் நான்கு கிராமங்கள், தாங்கல் மண்டலத்தில் 61 கிராமங்கள் மற்றும் நிலைமாறு மண்டலத்தில் 1200 கிராமங்கள் என 1265 கிராமங்களில் வாழும் 4.5 லட்சம் மக்களை உள்ளடக்கிய இவ்வுயிர்க்கோளத்தில் பெருமபாலும் பூமிஜா, பாதுடி, கோலா, கொண்டா, சந்தல், கடியா மற்றும் மாங்கடியா போன்ற பழங்குடியினர்கள் வாழ்கின்றனர்.
அச்சுறுத்தல்கள்
வேட்டையாடுதல், காடழிப்பு, வனப்பொருட்கள் சேகரிப்பு மற்றும் மேய்ச்சல் போன்றவை மிக முக்கிய அச்சுறுத்தலாகும். அகந்த்ஷிகார் என்ற பழங்குடியினர்களின் வேட்டைத் திருவிழாவும் மிகமுக்கிய அச்சுறுத்தலாகும்.
மேற்கோள்கள்
பகுப்பு:இந்தியாவின் உயிர்க்கோளக் காப்பகம் பகுப்பு:மயூர்பஞ்சு மாவட்டம்
ஏடிசு
ஹேட்ஸ் (Hades, ;  அல்லது Άͅδης, ஆய்டேஸ்) என்பவர் கிரேக்கத் தொன்மவியலில் கூறப்படும் பாதாள கடவுள் ஆவார். இவருக்கு இணையான உரோமக் கடவுள் புளூட்டோ ஆவார். இவருக்கு இணையானா இந்து கடவுள் யமன். இவர் மரணித்தவர்கள், பணக்காரர்கள் போன்றோரின் கடவுள் ஆவார். இவரது பாதாள உலகின் வாயிலில் செர்பெரசு எனும் நாய் காணப்படுகின்றது. இது பாதாள உலகத்தினுள் எவரையும் தப்பவோ அல்லது உள்நுழையவோ விடாமல் பாதுகாக்கின்றது. குரோனசு மற்றும் ரியா ஆகியோரின் மூத்த மகன் ஹேட்ஸ். டைட்டன்களை வீழ்த்திய பிறகு சியுஸ் தன் சகோதரர்களான பொசைடன் மற்றும் ஹேட்ஸ் ஆகியோருடன் உலகைப் பகிர்ந்துகொண்டார். அதன்படி வானம் சியுஸ்கும் கடல் பொசைடனுக்கும் பாதாளம் ஹேட்ஸ்க்கும் கிடைத்தது.
ஹேட்ஸ் மற்றும் பெர்சிஃபோன்
டிமிடரின் மகளான பெர்சிஃபோன் ஹேட்ஸ்ன் மனைவி ஆவார். ஒருநாள் பெர்சிஃபோன் பூக்கள் பறித்துக்கொண்டிருந்த போது அவள் அழகில் மயங்கிய ஹேட்ஸ் அவளை பாதாள உலகிற்கு கடத்திச் சென்றான். இதனால் விவசாயக் கடவுளான டிமிடர் வருந்தினார். அதன் காரணமாக பூமியில் கொடிய பஞ்சம் ஏற்பட்டது. இதற்குத் தீர்வு காண எண்ணிய சியுஸ், தூது கடவுளான ஹெர்மிஸ் பாதாள உலகிற்குச் சென்று சமாதானம் பேசுமாறு கூறினார். ஹேட்ஸ் பெர்சிஃபோனை விடுவிக்க சம்மதித்தான். ஆனால் அவள் பாதாள மாதுளைப்பழத்தை உண்டுவிட்டதால் ஒவ்வொரு வருடமும் மூன்று மாதங்கள் மட்டும் அவள் ஹேட்ஸ் உடன் பாதாள உலகில் வாழ வேண்டும் என்ற நிலை ஏற்பட்டது. பயிர்கள் வாடும் கோடைக்காலம் அல்லது குளிரினால் வீணாகும் குளிர்காலம் போன்ற காலங்களில் பெர்சிஃபோன் பாதாள உலகில் இருப்பதாகக் கூறப்படுகிறது.
மேலும்
ஸ்டைஸ் நதியை கடந்தே பாதாள உலகம் செல்லவேண்டும்.
மேற்கோள்கள்
பகுப்பு:கிரேக்கக் கடவுளர் பகுப்பு:கிரேக்கத் தொன்மவியல்
எட்டாம் சாமராச உடையார்
மகாராசா சிறீ பெட்டத சாமராச உடையார் பகதூர் (27 ஆகத்து 1759 - 6 செப்டம்பர் 1776.) என்பவர் மைசூரின் மன்னராக 1770 முதல் 1776 வரை இருந்தவர். இவர் ஐதர் அலியின் கட்டுப்பாட்டில் இருந்தவர். இவர் எட்டாவது சாமராச உடையார் என்றும் அழைக்கப்படுகிறார்.
வாழ்க்கை
இவர் இரண்டாம் கிருட்டிணராச உடையாரின் இரண்டாவது மகனாவார்.இவரின் அண்ணன் நஞ்சராச உடையாரின் இறப்பிற்கு பிறகு 2 ஆகத்து1770 அன்று முடிசூட்டப்பட்டார்.
16 செப்டம்பர் 1776, இவர் சிறீரங்கப்பட்டண அரண்மனையில், ஐதர் அலியின் உத்தரவின் பேரில் கொல்லப்பட்டார்.
குறிப்புகள்
பகுப்பு:மைசூர் அரசர்கள் பகுப்பு:1759 பிறப்புகள் பகுப்பு:1776 இறப்புகள் பகுப்பு:இந்திய அரசர்கள்
பால்யகால ஸ்மரணகள்
மேற்கோள்கள்
பகுப்பு:மலையாள நூல்கள் பகுப்பு:1987 நூல்கள்
எலிங்கம் வரைபடங்கள்
ஓர் எலிங்கம் வரைபடம் (Ellingham Diagram) என்பது வெப்பநிலை சார்ந்து சேர்மங்களின் நிலைப்புத்தன்மையைக் காட்டும் ஒரு வரைபடம் ஆகும். இந்த பகுப்பாய்வானது, வழக்கமாக உலோக ஆக்சைடு மற்றும் சல்பைடுகளின் ஒடுக்க வினைகள் நிகழ்வதற்கான சாத்தியத்தின் தன்மையை மதிப்பிட பயன்படுத்தப்படுகின்றன. இந்த வரைபடங்கள் முதன்முதலில் 1944 ஆம் ஆண்டில் பிரித்தானிய வேதியியலாளர் எரால்ட் எலிங்கமால் உருவாக்கப்பட்டன. உலோகவியலில், எலிங்கம் வரைபடமானது ஒரு உலோகம், அல்லது அதன் ஆக்ஸைடு மற்றும் ஆக்ஸிஜன் ஆகியவற்றிற்கு இடையேயான சமநிலை வெப்பநிலையை அனுமானிக்க பயன்படுகிறது. மேலும், இதே வரைபடங்கள், கூடுதலாக, உலோகங்களின் நைட்ரசன் மற்றும் கந்தகம் போன்ற அலோகங்களுடனான வினைக்கான வாய்ப்பினை யூகிக்கவும் பயன்படுத்தப்படுகின்றன. இந்த வரைபடங்கள், ஒரு தாது எவ்வாறான நிலைகளில் உலோகமாக ஒடுக்கப்படும்? என்பதைக் கணிக்கும் வகையிலும் பயனுள்ளதாக இருக்கும். இந்த பகுப்பாய்வானது வெப்ப இயக்கவியல் அடிப்பையிலானதாகவும் வினைவேகவியலின் தத்துவங்களை புறந்தள்ளியதாகவும் அமைகின்றன. ஆக, எலிங்கம் வரைபடத்தின் கணிப்பின்படியாக விரைவாக/எளிதாக நிகழ வாய்ப்புள்ள வினைகள் என கணிக்கப்பட்டவை அதற்கு மாறாக மெதுவான வினைகளாகவும் இருக்கக்கூடும்.
எலிங்கம் வரைபடங்களும் வெப்ப இயக்கவியலும்
எலிங்கம் வரைபடங்கள் கிப்சின் கட்டிலா ஆற்றலின் குறியினைச் சார்ந்து வினை நிகழ்வதற்கான வெப்ப இயக்கவியல் சாத்தியக்கூறைக் கணிக்கும் கொள்கையினை அடிப்படையாகக் கொண்ட வரைபடங்கள் ஆகும். மேற்கூறிய வெப்ப இயக்கவியல் கோட்பாட்டின்படி கிப்சின் கட்டிலா ஆற்றலில் எற்படும் மாற்றமானது ΔH − TΔS என்பதற்குச் சமமாகும், இங்கே, ΔH என்பது என்தால்பி அல்லது வெப்ப அடக்கத்தில் ஏற்படும் மாற்றம் மற்றும் ΔS என்ட்ரோபி அல்லது சிதறத்தில் ஏற்படும் மாற்த்தைக் குறிக்கும். ஒரு சமநிலைச் செயல்முறைக்கு ΔG˚ மதிப்பானது சமநிலை மாறிலியின் மதிப்பைப் பயன்படுத்தி பின்வரும் சமன்பாட்டின் மூலம் கணக்கிடப்படுகிறது.
ΔG˚ = −RT ln K ( K சமநிலை மாறிலி).
996 வேலை நேர முறை, சீனா
996 வேலை நேர முறை (996 working hour system என்பது சீன மக்கள் குடியரசில் சில நிறுவனங்களால் நடைமுறைப்படுத்தப்படும் பணி நேர அட்டவணை ஆகும். பணியாளர்கள் வாரத்திற்கு 6 நாட்கள், காலை 9:00 மணி முதல் இரவு 9:00 மணி வரை வேலை செய்ய வேண்டும் என்ற தேவையிலிருந்து இதன் பெயரைப் பெற்றது; அதாவது வாரத்திற்கு 72 மணிநேரம் கட்டாயமாக பணி செய்ய வேண்டும்.